নিষিদ্ধ জঙ্গি  সংগঠন জামাআতুল মুজাহিদীন বাংলাদেশ (জেএমবি), হরকাতুল জিহাদ আল ইসলামী বাংলাদেশ (হুজিবি) ও ইসলামী ডেমোক্রেটিক পার্টিসহ (আইডিপি) ৩৬টি জঙ্গি ও ইসলামী সংগঠনকে নিয়মিত অর্থ সহযোগিতা করে জামায়াত। বিদেশ থেকে আসা অর্থ ছাড়াও দেশের মধ্যে নিজেদের ব্যবসা- বাণিজ্য থেকে পাওয়া অর্থে এই সহযোগিতা করা হয়। পুলিশ ও গোয়েন্দাদের জিজ্ঞাসাবাদে জামায়াতের সেক্রেটারী জেনারেল আলী আহসান মোহাম্মদ মুজাহিদ এসব তথ্য জানিয়েছেন। তিনি বলেছেন, দেশে ইসলামী আন্দোলন জোরদার ও ইসলামী শাসন কায়েম করতেই তারা জঙ্গিসহ ইসলামী দলগুলোকে সহযোগিতা করেছেন।  এদিকে চট্টগ্রামের আলোচিত ১০ ট্রাক অস্ত্র আটকের মামলায় জামায়াতের আমীর মতিউর রহমান নিজামীকে শোন এ্যারেস্ট দেখানো হচ্ছে। দুই-এক দিনের মধ্যে মামলার তদন্ত কর্মকর্তা এই আবেদন জানাবেন।